Polemiseerides vastab "Eesti Postimees" "Zeitung für Stadt und Land'ile", et eesti rahva ajalugu on õpitud tundma ainult tungist teadmisi omandada, Eesti Kirjameeste Seltsis ja teistes seltsides ei aetavat poliitikat, Jakobson polevat kuski väljendanud mõtet iseseisva riigi asutamisest, ning lõppeks öel­dakse: "ei ole meil tarvis selle üle  pikemalt rääkida, sest meie oleme juba enne näidanud kuda Eesti rahvas õnnelik ja rahul on Vene valitsuse all ja kuda see väiksele rahvale mitte kasulik ei ole, kui tal oma riik on." Teiselt poolt aga tekkis "Zeitung für Stadt und Land'il" poleemika "Rižski Vestnik'uga" 28) ja sel puhul toob esimene oma väidete kaitseks ka tõendisi. Esi­teks olevat igal iseteadvusele tõusval rahval loomulikuks ide­aaliks tulevikus endale iseseisvalt teed rajada ja teiseks olevat eestlaste ja soomlaste suhtlemine nii elav, "soome silla" prob­leem nii teravalt aktuaalne, et kahtlust polevat nende rahvaste Tsavatsetavas ühisaktsioonis.